Négy évvel később, 1924-ben indult a párizsi olimpián, ahol négy arany- és két ezüstérmet nyert. 10 000 méteren 12 másodperccel javította meg a saját világcsúcsát. Három nappal később 75 méteres előnnyel nyerte a 3000 méteres akadályfutást. Egy nappal ezután második lett az 5000 méteres síkfutásban, melynek hajrájában csak egy hajszállal kapott ki Nurmitól. A mezei futás egyéni számában újra Paavo Nurmi mögött lett ezüstérmes, a finn csapat tagjaként pedig a dobogó legmagasabb fokán állt. Végül Nurmival együtt megnyerte a 3000 méteres síkfutás csapatversenyét.